Diari Oficial de la Generalitat Valenciana


Sumari del DOGV 6635, del 21-10-2011 (2011/10775)

ORDE 14/2011, de 7 d'octubre, de la Conselleria d'Educació, Formació i Ocupació, per la qual es crea el fitxer amb dades de caràcter personal de videovigilància
----------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2011/10/07/14/dof/vci/html**

### Dades del document

Número de DOGV
:   6635

Data del DOGV
:   21-10-2011

Secció del DOGV
:   I. DISPOSICIONS GENERALS

Número del document
:   2011/10506


Data del document
:   07-10-2011

Organisme emissor
:   Conselleria d'Educació, Formació i Ocupació

Tipus de document
:   Ordre

Descriptors 

:   * Conselleria d'Educació, Formació i Ocupació
    * administració regional
    * videocomunicación
    * dades personals
    * base de dades
    * legislació

ORDE 14/2011, de 7 d'octubre, de la Conselleria d'Educació, Formació i Ocupació, per la qual es crea el fitxer amb dades de caràcter personal de videovigilància  
  
 [2011/10185]  
La Llei Orgànica 15/1999, de 13 de desembre, de Protecció de Dades de Caràcter Personal (BOE núm. 298, de 14.12.1999), establix un conjunt de mesures per a garantir i protegir el dret fonamental a l'honor, a la intimitat personal i familiar i a la pròpia imatge, previst per la Constitució Espanyola en l'article 18, aplicable tant als fitxers informatitzats com als manuals estructurats que continguen dades de caràcter personal.  
És responsabilitat de les administracions públiques tot allò que fa referència a la creació o supressió de fitxers de dades de caràcter personal que usen en l'exercici de les seues funcions.  
L'article 20 de la Llei Orgànica 15/1999, de 13 de desembre, establix que la creació, modificació o supressió dels fitxers de les administracions públiques només podrà fer-se per mitjà de disposició general publicada en el Boletín Oficial del Estado o en el diari oficial corresponent.  
Així mateix, els articles 53, 54 i 55 del Reglament de Desplegament de la Llei Orgànica 15/1999, de 13 de desembre, de Protecció de Dades de Caràcter Personal, aprovat per Reial Decret 1720/2007, de 21 de desembre (BOE núm. 17, de 19.01.2008), establixen la forma i el contingut de la disposició o acord de creació, modificació o supressió de fitxers, així com la manera en què es procedirà a la notificació i inscripció de fitxers al Registre General de Protecció de Dades.  
El Decret 96/1998, de 6 de juliol, pel qual es regulen l'organització de la funció informàtica, la utilització dels sistemes d'informació i el registre de fitxers informatitzats en l'àmbit de l'administració de la Generalitat Valenciana (DOGV núm. 3.291, de 22 de juliol), determina, en l'article 12, el procediment d'inscripció en este últim dels fitxers informatitzats de dades personals creats o gestionats pels distints òrgans o entitats de la Generalitat, així com la potestat per a l'aprovació de la disposició de caràcter general creadora dels fitxers automatitzats, l'exercici de la qual recau en la conselleria competent per raó de la matèria.  
Per tot això, segons el que establix l'article 28 apartat e) de la Llei 5/1983, de 30 de desembre, del Consell, una vegada complits els tràmits establits en l'article 12 del Decret 96/1998, de 6 de juliol, del Govern Valencià, d'acord amb el Consell Jurídic Consultiu de la Comunitat Valenciana, vista la proposta del director general d'Ordenació i Centres Docents de data 30 de septiembre de 2011 i de conformitat amb esta.  
  
  
ORDENE  
  
Article 1. Objecte  
La present orde té com a objecte la creació del fitxer Videovigilància per al tractament de les imatges captades per sistemes de vigilància ubicats en instal·lacions dels centres dependents de la conselleria competent en matèria d'educació, que està inclòs en l'àmbit d'aplicació de la Llei Orgànica 15/1999, de 13 de desembre, de Protecció de Dades de Caràcter Personal.  
  
Article 2. Responsables del fitxer  
1. Els responsables del fitxer referenciat adoptaran les mesures necessàries per a assegurar que les dades de caràcter personal que hi ha en este s'usen per als fins per als quals va ser creat, que són els que es concreten en la present orde, així com els orientats a fer efectives les altres garanties, obligacions i drets reconeguts en l'esmentada llei orgànica i en les altres normes vigents.  
2. Els directors o directores dels centres dependents de la conselleria competent en matèria d'educació seran responsables dels tractaments de les imatges captades amb els sistemes de videovigilància instal·lats en els centres.  
3. La conselleria competent en matèria d'educació disposarà d'un registre actualitzat amb aquells centres que disposen de sistemes de videovigilància i ho hagen comunicat formalment a aquesta conselleria.  
  
Article 3. Accés, rectificació, cancel·lació i oposició  
Les persones afectades pel fitxer mencionat podran exercir el seu dret d'accés, rectificació, cancel·lació i oposició de dades, quan siga procedent, davant de l'òrgan que s'especifica en l'annex únic d'esta orde.  
  
  
DISPOSICIONS ADDICIONALS  
  
Primera. Inscripció del fitxer  
La creació del fitxer relacionat en esta orde serà notificada a l'Agència Espanyola de Protecció de Dades perquè siga inscrit en el Registre General de Protecció de Dades en compliment del que disposa l'article 39.2 de la Llei Orgànica 15/1999.  
  
Segona. Aplicació  
Es faculta a les direccions generals competents en matèria d'innovació tecnològica educativa i d'ordenació i centres docents perquè, en l'àmbit de les seues competències respectives, dicten totes les instruccions i resolucions que siguen necessàries per a l'aplicació del que disposa la present orde.  
  
Tercera. Absència d'obligacions econòmiques  
La implementació i posterior desenvolupament d'esta orde no podrà tindre cap incidència en la dotació de tots i cada un dels capítols de gasto assignada a l'esmentada conselleria, i en tot cas haurà de ser atés amb els mitjans personals i materials de la conselleria competent per raó de la matèria.  
  
  
DISPOSICIÓ FINAL  
  
La present orde entrarà en vigor el mateix dia de la publicació en el Diari Oficial de la Comunitat Valenciana  
  
València, 7 d'octubre de 2011  
  
El conseller d'Educació, Formació i Ocupació,  
JOSÉ CISCAR BOLUFER  
  
  
ANNEX ÚNIC  
  
Fitxer de videovigilància  
  
1. Òrgan, ens o autoritat administrativa responsable del fitxer: conselleria competent en matèria d'educació, secretaria autonòmica competent en matèria d'educació, centres dependents de la conselleria competent en matèria d'educació.  
2. Òrgan, servici o unitat davant del qual s'hauran d'exercitar els drets d'accés, rectificació, cancel·lació i oposició: direcció dels centres dependents de la conselleria competent en matèria d'educació.  
  
3. Nom i descripció del fitxer que es crea: Videovigilància. Tractament d'imatges captades amb sistemes de videovigilància de les persones que es troben en les instal·lacions dels centres dependents de la conselleria competent en matèria d'educació.  
4. Caràcter informatitzat o manual estructurat del fitxer: automatitzat.  
5. Sistema d'informació a què pertany el fitxer: servidors informàtics distribuïts.  
6. Nivell de les mesures de seguretat: bàsic.  
7. Tipus de dades de caràcter personal que s'inclouran en el fitxer:  
  
- Identificatius (imatge).  
8. Descripció detallada de la finalitat del fitxer i els usos previstos d'este: disposar de les imatges de les persones captades en les instal·lacions dels centres dependents de la conselleria competent en matèria d'educació, que tenen instal·lat un sistema de videovigilància per motius de seguretat en el recinte.  
9. Persones o col·lectius sobre els quals es pretén obtindre dades o que resulten obligats a subministrar-los: persones que es troben en les instal·lacions dels centres dependents de la conselleria competent en matèria d'educació que disposen de sistema de videovigilància.  
10. Procedència i procediment de recollida de dades:   
- Procedència: interessat o representant legal.  
- Procediment: gravació d'imatges per mitjà de càmeres de vídeo.  
  
- Suport: automatitzat.  
11. Cessions de dades de caràcter personal: òrgans competents de l'administració amb finalitat judicial en virtut del que establix l'article 11.2.d) de la Llei Orgànica 15/1999, de 13 de desembre, de Protecció de Dades de Caràcter Personal, en l'exercici de les funcions que tenen atribuïdes.


Còpia Permalink ELI